钦定古今图书集成/理学汇编/经籍典/第088卷 > 日知录 > 《武人为于大君》
## 钦定古今图书集成/理学汇编/经籍典/第088卷 > 日知录 > 《武人为于大君》

武人为于大君，非武人为大君也。如《书》“予欲宣力四
方，汝为之为。”六三才弱志刚，虽欲有为而不克济，以
之履虎尾，有咥人之凶也。惟武人之效力于其君，其
济则君之灵也，不济则以死继之，是当勉为之而不
可避耳。故有断脰决腹，一瞑而万世不视，不知所益
以忧社稷者，“莫敖大心”是也。“过涉”之凶，其何咎哉！